Kartvelilaiset kielet

Kartvelilaiset kielet on kielikunta, jonka kieliä puhutaan Kaukasuksen alueella.

Luokittelu
Eteläkaukasialaisiin kieliin kuuluu ainoastaan viisi kieltä:

 georgia (kartuli)
 muinaisgeorgia
 lazi (lazuri)
 mingreli (margaluri)
 svani (lushnu)

Nykytilanne
Eteläkaukasialaisia kieliä puhutaan pääasiassa Georgiassa ja Turkissa. Pieniä vähemmistöjä on myös Venäjällä, Ukrainassa, Azerbaidžanissa ja Iranissa sekä siirtolaisuuden vuoksi myös muualla maailmassa. Puhujia on yhteensä noin 8 miljoonaa. 

Georgiaa puhuu 7,5 miljoonaa ihmistä, joista 4,15 miljoonaa asuu Georgiassa, 100 000 Turkissa, 100 000 Venäjällä sekä jonkin verran myös Iranissa, Azerbaidžanissa ja monissa muissa maissa. 

Lazia puhuu 120 000 ihmistä Mustanmeren itärannikolla. Heistä 30 000 asuu Georgiassa ja 90 000 Koillis-Turkissa. Turkissa asutuksen ydinaluetta ovat Pazar (Atina), Ardeşen, Fındıklı, Arhavi ja Hopa. Huomattavia vähemmistöjä on muuttoliikkeen vuoksi myös Istanbulissa, Ankarassa, Sakaryassa, Kocaelissa, Erzurumissa, Ardahanissa sekä monissa muissa suurissa kaupungeissa.

Mingreliä puhuu 300 000 ihmistä Georgiassa Mustanmeren rannikolla. Heistä valtaosa asuu Samegrelon alueella sekä pienenä vähemmistönä Abhasiassa.

Svania puhuu 40 000 ihmistä Pohjois-Georgian vuoristoseuduilla.

Lähteet 

Seulonnan keskeiset artikkelit